I sommeren 2015
oplevede Europa den største strøm af flygtninge siden 2. verdenskrig.
Hvorfor?
Den primære årsag er, at Syrien er blevet den største kilde af flygtninge.
Syrien ligger i Mellemøsten,
og er et gammelt frodigt land, der har været beboet i mindst 10.000 år.
Siden 60'erne er det blevet ledet af Al-Assad familien,
der har regeret som diktatorer indtil Det Arabiske Forår i 2011.
Det var en række af protester og revolutioner,
der væltede mange autoritære regimer.
Men Assad familien nægtede at træde tilbage, og startede en brutal borgerkrig.
Forskellige etniske og religiøse grupper, bekæmpede hinanden i vekslende koalitioner.
ISIL, en gruppe af militante jihadister, brugte det til deres fordel,
og indgik i kaosset med det formål, at oprette et totalitært islamisk kalifat.
De blev meget hurtigt en af de mest
voldelige og succesfulde organisationer af ekstremister på jorden.
Alle sider begik forfærdelige krigsforbrydelser med kemiske våben, masseudrydelser,
tortur i en stor skala og gentagne angreb på civilbefolkningen.
Syrerne var fanget mellem
regimet, oprørere og religiøse ekstremister.
En tredjedel af syrerne er flygtet til en anden del af Syrien,
mens over 4 mio. er flygtet ud af landet.
Størstedelen af dem opholder sig i lejre i nabolandene,
som tager sig af 95% af flygtningene.
Imidlertid har de Arabiske Stater fra Den Persiske Golf tilsammen
modtaget nul syriske flygtninge,
hvilket er blevet kaldt særligt skamfuldt af Amnesty International.
FN og FN's fødevareprogram
var ikke forberedt på en flygtningekrise af denne størrelse.
Resultatet er, at mange flygtningelejre er overfyldte og underforsynede,
hvilket udsætter folk for kulde, sult og sygdom.
Syrerne mistede håbet for, at deres situation ville blive bedre i den nærmeste fremtid,
så mange besluttede sig for, at søge asyl i Europa.
Imellem 2007 og 2014 havde EU brugt omkring 2 milliarder euro
på forsvar, højteknologisk sikkerhed og grænsepatruljer,
men ikke meget på at forberede sig på en sådan tilstrømning af flygtninge.
Det var derfor dårligt forberedt på en storm af asylansøgere.
I EU skal en flygtning blive i den stat de først ankom til,
hvilket lægger et enormt pres på grænsestaterne, der allerede var i problemer.
Grækenland, som var midt i en økonomisk krise på højde med Den Store Depression,
kunne ikke tage sig af så mange mennesker på en gang,
hvilket førte til forfærdelige scenarier med desperate, sultne folk på øer,
der normalt var tiltænkt turisterne.
Verden måtte forene sig og opføre sig som en samlet flok,
men istedet er den blevet mere opdelt.
Mange stater nægter simpelthen at tage en eneste flygtning ind,
hvilket efterlader grænsestaterne alene i deres kamp.
I 2014 lykkedes det, via lobbyisme, Storbritannien
at stoppe en stor søg-og-red operation der hed Mare Nostrum.
Den var til for at sikre, at asylsøgerne ikke druknede i Middelhavet.
Det lader til at ideen var, at et højere dødstal til havs,
ville betyde at færre asylsøgere forsøgte at tage rejsen.
Selvfølgelig fungerede det ikke sådan i virkeligheden.
Opfattelsen af krisen ændredes pludseligt i hele verden,
da et pressefoto af en død dreng fra Syrien kom frem.
Han lå med hovedet nedad på en strand i Tyrkiet.
Tyskland bekendtgjorde at det, uden undtagelse, ville acceptere alle syriske flygtninge,
og derfor skulle forberede sig på, at tage 800.000 mennesker ind i 2015.
Det er mere end hele EU tog i 2014,
men et par dage efter indførte Tyskland en midlertidig grænsekontrol,
og krævede en fælles løsning i hele EU.
I hele vesten begynder flere og flere mennesker at skride til handling,
selvom støtte til asylansøgere
hovedsageligt er kommet fra samfundsborgere, ikke politikere.
Der er dog frygt i den vestlige verden:
Islam, høj fødselsrate, kriminalitet og om de soicale systemer kunne kollapse.
Lad os anerkende dét, og kigge på hvad faktum er:
Selv hvis EU tog alle fire millioner flygtninge ind selv,
og 100% af dem var muslimer,
ville procentdelen af muslimer i EU
kun stige fra ca. 4% til ca. 5%.
Det er ikke en stor ændring, og vil bestemt ikke gøre det til et muslimsk kontinent.
En muslimsk minoritet er hverken nyt, eller en grund til at være bange.
Fødselsraterne i mange dele af den vestlige verden er lave,
så nogle er bange for, at asylansøgerne vil have overhalet den indfødte befolkning
om nogle få årtier.
Undersøgelser har vist, at selv om
fødselsraterne er højere blandt muslimer i Europa, falder de og tilpasser sig
i takt med at levestandarden og uddannelsesniveauet stiger.
De fleste syriske flygtninge er allerede veluddannede,
fødselsraten i Syrien var ikke særlig høj for borgerkrigen,
og befolkningstallet var faktisk på vej ned, ikke op.
Frygten for at flygtninge fører til mere kriminalitet, viser sig også at være forkert.
Flygtninge der bliver immigranter
er mindre tilbøjelige til at begå forbrydelser end den indfødte befolkning.
Når de får lov til at arbejde, har de det med at starte forretninger,
og integrere dem selv i arbejdsstyrken så hurtigt som muligt,
og giver mere til samfundet, end de tager.
Syrere der kommer til vesten er potentielle professionelle arbejdere,
som Europas aldrende befolkning har desperat brug for, til at holde sig selv kørende.
Desuden har flygtninge der rejser med smartphones, ført til den misforståelse
at de slet ikke har rigtigt brug for hjælp.
De sociale medier og internettet
er blevet en vital del af at være flygtning.
De bruger GPS til at navigere over de lange ruter til Europa;
Facebook-grupper giver øjeblikkeligt tips og information om forhindringer.
Telefonerne beviser kun, at de her mennesker er ligesom os:
Hvis du skulle foretage en farlig rejse, ville du så efterlade din telefon?
EU er den rigeste håndfuld økonomier på Jorden,
velorganiserede stater med fungerende samfund,
infrastruktur, demokrati og enorme industrier.
Det kan sagtens håndtere flygtningekrisen hvis det vil.
De samme kan siges for hele den vestlige verden.
Men mens lille Jordan har taget over 600.000 syriske flygtninge ind,
har Storbritannien, med et 78 gange større GDP end Jordan,
kun sagt at de vil tillade 20.000 syrere at komme over deres grænser
i løbet af de næste 5 år.
USA har sagt ja til at tillade 10.000, Australien 12.000 mennesker.
Alt i alt bliver tingene langsomt bedre, men ikke hurtigt nok.
Der skrives historie lige nu.
Hvordan vil vi helst huskes?
Som fremmedhadske, rige kujoner bag hegn?
Vi er nødt til at huske, at de her mennesker der flygter fra død og ødelæggelse,
ikke er anderledes end os.
Ved at lukke dem ind i vores lande og integrere dem i vores samfund,
vil vi have meget at vinde.
Den eneste måde vi kan miste noget, er hvis vi ignorerer denne krise.
Flere døde børn vil skylle i land, hvis vi ikke handler menneskeligt og fornuftigt.
Lad os gøre det her rigtigt, og prøve at være de bedste mennesker, vi kan.